ધોનીએ ટ્રેનિંગ સત્ર બાદ પત્રકારોને કહ્યું કે ' શ્રીલંકાની ટીમ ખૂબ જ ખતરનાક છે . અમે માત્ર એક મહેલા જયવર્ધને અને એક કુમાર સંગાકારા પર ધ્યાન નથી કેન્દ્રીત કરી રહ્યા પરંતુ અમે આખી ટીમ અંગે વિચારી રહ્યા છીએ . ' ધોનીએ કહ્યું કે ભારતીય ટીમ પર ચેમ્પિયનશિપ જીતવાનું કોઇ દબાણ નથી . તેમણે કહ્યું કે ' આ ભારતીય મીડિયા છે જેણે આ હાઇપ બનાવી છે અને મને સવાલ કરે છે . જ્યાં સુધી અમારો સંબંધ છે , અમારે ક્રિકેટમાં સારુ પ્રદર્શન કરવાનું છેં . અમે ખૂબ જ મહેનત કરી રહ્યા છીએ અને પોતાને સાબિત કરી રહ્યા છીએ . ' ધોની ચેમ્પિયન્સ ટ્રોફી દરમિયાન ખૂબ જ સજાગતા પૂર્વક પ્રેસ સાથે વાતચીત કરે છે . આઇસીસીની અનિવાર્ય પ્રેસ કોંફ્રેન્સ ઉપરાંત ભારતીય ક્રિકેટ બોર્ડની મીડિયા નીતિઓના કારણે ધોની સાથે વાતચીત કરવાનું મુશ્કેલ થઇ ગયું છે . અત્રે સોફિયા ગાર્ડન્સમાં બીજા સેમીફાઇનલ દરમિયાન વરસાદ મુશ્કેલી ઉભી કરી શકે છે , અને જો એવું થાય છે તો ભારત સરળતાથી ફાઇનલમાં પહોંચી જશે કારણ કે તે તેના ગ્રૂપમાં સૌથી ટોપ પર છે . શ્રીલંકાઇ ટીમના ગ્રૂપ એમાં ઇંગ્લેન્ડના બરાબર પોઇન્ટ હતા પરંતુ ઓછા નેટ રન ઝડપના કારણે ટીમ બીજા સ્થાન પર રહી . ધોની આ મેચ અંગે વરસાદથી ધોવાઇ જવા અંગે નથી વિચારી રહ્યા અને ભારતી કપ્તાને કહ્યું કે ટીમ એવી જ રીતે રણનીતિ બનાવી રહી છે જેવું તે સામાન્ય રીતે પ્રત્યેક મેચમાં પહેલા બનાવે છે .